Page:Gospel of Saint Matthew in West-Saxon.djvu/21

8 þyder tō faranne; and on swefnum gemynegod hē fērde on Galileisce dǣlas,

23. and hē cōm þā and eardode on þǣre ceastre ðe is genemned Nazareth: þæt wǣre gefylled þæt gecweden wæs þurh ðone wītegan, for þām ðe hē Nazarenisc byð genemned.

CAPUT III

1. On þām dagum cōm Iohannes sē fulluhtere, and bodude on þām wēstene Iudee,

2. and cwæð, Dōþ dǣdbōte; sōðlīce genēalǣceð heofona rīce.

3. Đis ys sē be þām þe gecweden ys þurh Esaiam ðone wītegan, Clypiendes stefn wæs on wēstene, Gegearwiað Drihtnes weg, dōþ his sīðas rihte.

4. Sē Iohannes witodlīce hæfde rēaf of olfenda hǣrum, and fellenne gyrdel embe hys lendenu; and hys mete wæs gærstapan and wuduhunig.

5. Đā fērde tō him Hierosolimwaru and eal Iudea ðēod, and eal þæt rīce wiðgeondan Iordanen.